Za a samu sauye-sauye a harkokin mata, in ji Tallen ▷ Legit.ng
Za a samu sauye-sauye a harkokin mata, in ji Tallen
10 months ago 2016 views by Aisha Musa
Sabuwar ministar harkokin mata da ci gaba jama’a, Pauline Tallen, ta bayyana cewa za a ga sauye-sauye masu inganci a ma’aikatar domin ci gaban mata, yara da kuma marasa galihu a kasar.
Da take jawabi ga ma’aikatan ma’aikatar a lokacin da ta karbi aiki a ranar Laraba, 21 ga watan Agusta, ta bayyana ma’aikatar a matsayin cikakken aiki sannan ta basu bayanin yiwuwar chanje-chanje da za a samu a cikinta.
Ta bayyana cewa mata sun kasance tubalin kawo ci gaba a cikin al’umma, cewa ya zama dole a tafi da su wajen tsare-tsare da zartar da hukunci kan tattalin arziki da sauran manufofin ci gaba.
Tallen ta kara da cewa dukkanin ministoci sun yanke shawarar yin aiki a matsayin tawaga guda tare da Shugaban kasa, inda ta kara da cewa ma’aikatar ta kasance bankasasshiya sannan kuma cewa tana da hakoki da dama akanta na sauyya rayuwar marasa galihu, yara da kuma mata a kasar.
KU KARANTA KUMA: Ba zan lamunci rashin da’a ba, ministan noma ya yi gargadi
A baya Legit.ng ta rahoto cewa ministan labarai da al’adu, Alhaji Lai Mohammed, ya yi alkawarin kara kaimi da kuma tabbatar da yardar da Shugaban kasa Muhammadu Buhari ya sake daura masa a karo na biyu.
Jaridar Vanguard ta ruwaito cewa Mohammed yayi alkawarin ne a Abuja a ranar Laraba, 21 ga watan Agusta, a taron fara aiki wanda sakatariyar din-din-din ta ma’aikatar ta shirya.
8 hours ago 93835 views
39 minutes ago 31204 views
2 hours ago 7630 views
2 hours ago 928427 views
an hour ago 3187 views
12 minutes ago 1745 views
5 hours ago 12254 views
Ku nisanci kabilanci - Sheikh Isa Fantami ya gargadi ma'aikatan ma'aikatar Sadarwa